PATVIRTINTA

Ugdymo mokslų ir socialinės gerovės fakulteto tarybos 2017 m. balandžio 29 d.

posėdyje, protokolo Nr. UMSG-4-3.

PAPILDYTA

Socialinių mokslų, verslo ir vadybos studijų programų vertinimo komiteto 2019 m. balandžio 30 d.

posėdyje, protokolo Nr. RP-2-17

PAPILDYTA

Socialinių mokslų, verslo ir vadybos studijų programų vertinimo komiteto 2019 m. lapkričio 4 d.

posėdyje, protokolo Nr. RP-2-52

ŠIAULIŲ UNIVERSITETAS

EDUKOLOGIJOS INSTITUTAS

REABILITACIJOS, SOCIALINIO DARBO IR VISUOMENĖS SVEIKATOS STUDIJŲ KRYPČIŲ BAIGIAMŲJŲ (BAKALAURO, MAGISTRANTŪROS STUDIJŲ) DARBŲ RENGIMO, GYNIMO IR VERTINIMO

REGLAMENTAS

|  |  |
| --- | --- |
| Pirmininkė – | lekt. dr. Kristina Rūdytė; |
| nariai: | lekt. Vaida Aleknavičiūtė-Ablonskė,  doc. dr. Lauras Grajauskas,  prof. dr. Aušra Kazlauskienė,  doc. dr. Rita Melienė,  prof. dr. Rytis Urniežius. |

Šiauliai, 2019

**TURINYS**

I. BENDROSIOS NUOSTATOS .........................................................................................................

II. BAIGIAMŲJŲ DARBŲ PASKIRTIS .........................................................................................

III. BAIGIAMOJO DARBO VADOVO, TEMOS PASIRINKIMAS IR TVIRTINIMAS...................

IV. BAIGIAMŲJŲ DARBŲ RENGIMO ETAPAI IR TERMINAI .....................................................

V. VADOVAVIMAS BAIGIAMIESIEMS DARBAMS .....................................................................

VI. BAIGIAMŲJŲ DARBŲ RECENZAVIMAS ............................................................................

VII. BAIGIAMŲJŲ DARBŲ GYNIMAS .........................................................................................

VIII. BAIGIAMŲJŲ DARBų VERTINIMAS................................................................................

IX. APELIACIJOS DĖL BAIGIAMŲJŲ DARBŲ GYNIMO PROCEDŪRŲ PAŽEIDIMŲ IR VERTINIMO ..............................................................................................................

X. BAIGIAMŲJŲ DARBŲ GYNIMO ATIDĖJIMAS .......................................................................

XI. BAIGIAMOSIOS NUOSTATOS...............................................................................................

PRIEDAI ................................................................................................................................................

1 priedas. PRAŠYMAS DĖL BAIGIAMOJO DARBO RENGIMO

2 priedas. PRAŠYMAS DĖL BAIGIAMOJO DARBO GYNIMO

3 priedas. BAIGIAMOJO DARBO ANTRAŠTINIO LAPO PAVYZDYS

4 priedas. SAVARANKIŠKUMO RENGIANT BAIGIAMĄJĮ DARBĄ PATVIRTINIMAS

5 priedas. VADOVO ATSILIEPIMAS APIE BAIGIAMĄJĮ DARBĄ

6 priedas. BAIGIAMOJO BAKALAURO DARBO RECENZIJA

7 priedas. BAIGIAMOJO MAGISTRO DARBO RECENZIJA

8 priedas. BAIGIAMŲJŲ DARBŲ VERTINIMO KOMISIJOS PROTOKOLAS

**I. BENDROSIOS NUOSTATOS**

* 1. Baigiamųjų darbų rengimo, gynimo ir vertinimo reglamentas nustato Šiaulių universiteto Edukologijos instituto Reabilitacijos, Socialinio darbo, Visuomenės sveikatos studijų krypčių programų studentų baigiamųjų (bakalauro, magistrantūros studijų) darbų (toliau – BD) rengimo, gynimo bei vertinimo reikalavimus.
  2. BD rengimo, gynimo ir vertinimo reglamentas parengtas vadovaujantis šiais dokumentais:
* *LR mokslo ir studijų įstatymu* bei reikšmingomis jo redakcijomis;
* *Laipsnį suteikiančių pirmosios pakopos ir vientisųjų studijų programų bendrųjų reikalavimų aprašu* (patvirtinta LR švietimo ir mokslo ministro 2010 m. balandžio 9 d. įsakymu Nr. V-501; pakeista 2017 m. lapkričio 24 d. įsakymu Nr. V-1102);
* *Bendraisiais studijų vykdymo reikalavimais* (patvirtinta LR švietimo ir mokslo ministro 2016 m. gruodžio 30 d. įsakymu Nr. V-1168);
* *Magistrantūros studijų programų bendrųjų reikalavimų aprašu* (patvirtinta LR švietimo ir mokslo ministro 2010 m. birželio 3 d. įsakymu Nr. V-826);
* *LR švietimo ir mokslo ministerijos patvirtintais studijų krypčių aprašais* (*Reabilitacijos studijų krypties aprašu*, patvirtintu 2015 m. liepos 23 d. įsakymu Nr. V-798; *Socialinio darbo studijų krypties aprašu*, patvirtintu 2015 m. liepos 23 d. įsakymu Nr. V-820; *Visuomenės sveikatos studijų krypčių aprašu*, patvirtintu 2015 m. liepos 5 d. įsakymu Nr. V-1034);
* *Studijų rezultatų vertinimo sistema* (patvirtinta LR švietimo ir mokslo ministro 2008 m. liepos 24 d. įsakymu Nr. ISAK-2194);
* *Šiaulių universiteto studijų nuostatais*;
* *Baigiamųjų darbų rengimo ir gynimo tvarkos aprašo bendraisiais principais*;
* *Šiaulių universiteto akademinių skolų likvidavimo, atsiskaitymų atidėjimo, egzaminų perlaikymo geresniam pažymiui tvarkos aprašu;*
* *Šiaulių universiteto studijų apeliacijų nuostatais*.
  1. Reglamento nuostatos privalomos visiems studentams, rengiantiems ir ginantiems BD, jų vadovams, recenzentams, BD vertinimo komisijos nariams.
  2. Už BD kokybę atsakingas jį rengęs studentas.

**II. BAIGIAMŲJŲ DARBŲ PASKIRTIS**

* 1. **BAIGIAMŲJŲ DARBŲ PASKIRTIS** –savarankiški mokslinio tiriamojo arba projektinio pobūdžio studentų darbai, skirti studijų metu įgytam studentų kompentencijų lygiui įvertinti, o BD apgynus suteikiamas kvalifikacinis laipsnis ir (arba) kvalifikacija.
  2. **BAIGIAMASIS BAKALAURO DARBAS** – tai savarankiškai atliktas mokslinio tiriamojo atitinkantis tokio pobūdžio darbams keliamus reikalavimus demonstruojant gebėjimus:
* analizuoti teorines ir praktines pasirinktos tyrimo srities aktualijas;
* planuoti mokslinį tyrimą (formuluoti problemą ir pagrįsti jos mokslinio tyrimo aktualumą; formuluoti tyrimo objektą, tikslą, uždavinius, pasirinkti adekvačią tyrimo metodiką);
* atlikti tyrimus, taikyti mokslinių duomenų analizės metodus ir pademonstruoti įgytas žinias bei supratimą analizuojant, vertinant ir interpretuojant empirinius duomenis;
* raštu parengti tyrimo ataskaitą (bakalauro darbą), argumentuotas tyrimo išvadas;
* argumentuotai diskutuoti, remiantis atlikto tyrimo duomenimis.
  1. **BAIGIAMASIS MAGISTRO DARBAS** – tai savarankiškai atliktas mokslinio tiriamojo, atitinkantis mokslo darbams keliamus reikalavimus demonstruojant gebėjimus:
* atskleisti naujausias studijuojamos srities mokslo ir technologijų tendencijas; kritiškai vertinti teorines ir praktines pasirinktos tyrimo srities aktualijas;
* analizuoti ir interpretuoti Lietuvos ir užsienio mokslinę literatūrą, nustatyti pasirinktos problemos ištirtumą;
* formuluoti problemą, argumentuoti tyrimo aktualumą, tyrimo objektą, tikslą, uždavinius, hipotezę ir (ar) probleminius klausimus;
* savarankiškai pasirinkti, taikyti adekvačius problemos tyrimo metodus, atlikti tyrimą, analizuoti, sisteminti, iliustruoti tyrimo rezultatus ir mokslu pagrįsta praktika interpretuoti tyrimo duomenis;
* raštu parengti tyrimo ataskaitą (magistro darbą) ir, remiantis tyrimo rezultatais, formuluoti argumentuotas išvadas, atitinkančias tyrimo tikslą, uždavinius;
* argumentuotai diskutuoti, remtis ir laisvai operuoti savo atlikto tyrimo duomenimis ir tinkamai naudotis kitų autorių šaltiniais.

**III. BAIGIAMOJO DARBO VADOVO, TEMOS PASIRINKIMAS IR TVIRTINIMAS**

* 1. Studentas, pasirinkęs darbo temą, derina ją su vadovu. Tema turi atitikti pasirinktą studijų programą.
  2. Galimi keli BD temos pasirinkimo ir formulavimo variantai:
     1. tema formuluojama studento siūlymu, atsižvelgiant į naujausių mokslinių tyrimų rezultatus, studento praktikos ir (ar) mokslinės praktikos, profesinės veiklos metu iškilusias problemas arba reaguojant į vykstančius pokyčius;
     2. tema formuluojama studento studijų metu rengtų kursinių ar kitų atliktų analitinių tiriamųjų darbų pagrindu, tęsiant temos, į kurią studentas gilinosi kelis studijų semestrus, nagrinėjimą;
     3. studentas gali rinktis socialinių partnerių siūlomas tyrimų temas;
     4. studentas renkasi BD vadovo siūlomą temą.

**IV. BAIGIAMŲJŲ DARBŲ RENGIMO ETAPAI IR TERMINAI**

|  |  |
| --- | --- |
| **Veikla, etapas** | **Terminas, pastabos** |
| BD vadovai, jų mokslinių interesų sąrašai skelbiami Edukologijos instituto tinklalapyje | Iki rugsėjo 15 d. |
| BD temos pasirinkimas, prašymo dėl BD rengimo pateikimas studijų koordinatoriui | Iki spalio 15 d. |
| BD temų svarstymas studijų programą kuruojančiame komitete | Iki spalio 25 d. |
| Preliminarus BD svarstymas | Likus ne mažiau kaip 1 mėnesiui iki BD viešo gynimo. Studentai konsultuojami, kaip sėkmingai pabaigti rengti BD ir ką reikėtų tobulinti. |
| Recenzentų paskyrimas | BD recenzentai skiriami likus ne mažiau kaip  10 d. iki BD viešo gynimo. |
| Prašymo dėl BD gynimo pateikimas koordinatoriui el. būdu Microsoft Word formatu (nurodoma galutinė BD tema lietuvių ir anglų kalbomis, darbo vadovas) | Praėjus ne mažiau kaip savaitei po preliminaraus BD svarstymo komitete. |
| Darbų talpinimas elektroninėje informacinėje duomenų sistemoje (eLABa talpykloje),  BD patikra per elektroninę sutapties atpažinimo sistemą (ESAS, eLABa talpykloje) | Ne vėliau kaip likus 10 kalendorinių dienų iki patvirtintos viešo BD gynimo datos. |

|  |  |
| --- | --- |
| **Veikla, etapas** | **Terminas, pastabos** |
| Darbo pristatymas studijų programą kuruojančiam koordinatoriui / BD gynimo komisijos sekretoriui | Likus 7 kalendorinėms dienoms iki patvirtintos viešo BD gynimo datos (2 egzemplioriai, viename iš jų turi būti įdėta elektroninė darbo versija – kompaktinis diskas), tuščios darbo vadovo atsiliepimo ir recenzijos formos (įmautėje). |

**V. VADOVAVIMAS BAIGIAMIESIEMS DARBAMS**

* 1. Vadovavimo BD tikslas – konsultuoti studentą darbo temos pasirinkimo / formulavimo, tyrimo problemos aktualumo atskleidimo, tikslo, uždavinių formulavimo, tyrimo instrumento rengimo arba pasirinkimo, tyrimo organizavimo bei rezultatų analizės, BD įforminimo ir gynimo klausimais.
  2. Jei studijų programa tarpdisciplininė, rengiant BD, komiteto sprendimu studentui gali būti skiriamas konsultantas – kitos mokslo srities / krypties specialistas, kuris konsultuoja studentą atstovaujamos mokslo srities / krypties klausimais.
  3. BD vadovo pareigos:
     1. konsultuoti studentą BD rengimo procese;
     2. parengti vadovo atsiliepimą (žr. 5 priedą) apie bakalauro / magistro studijų baigiamąjį darbą (apie BD rengimo procesą, studento gebėjimus).
  4. BD vadovas turi teisę gauti iš studento informaciją apie BD rengimo eigą ir ją paliudijančią medžiagą (surinktą literatūrą, pirminius tyrimo duomenis, atliktus skaičiavimus, aprašytus tyrimo rezultatus, parengtas darbo dalis ir pan.).
  5. Jei BD rengiamas ne vieną, o keletą semestrų, BD vadovas gali būti keičiamas iki pirmo studijų semestro, skirto BD rengimui, pabaigos, pateikus argumentuotą studento prašymą, adresuotą studijų programos komiteto pirmininkui.

**VI. BAIGIAMŲJŲ DARBŲ RECENZAVIMAS**

* 1. BD recenzuoja atitinkamos srities mokslininkai, atitinkamos srities specialistai, skiriami komiteto sprendimu.
  2. Recenzentas pateikia recenziją studijų koordinatoriui – nešališką ir argumentuotą BD įvertinimą raštu (žr. 6, 7 priedus) likus ne mažiau kaip 2 dienoms iki viešo BD gynimo.
  3. Studentas turi teisę susipažinti su recenzija iki viešo BD gynimo likus ne mažiau kaip 2 dienoms.
  4. Recenzentui įtarus galimą plagiatą ir tai konstatavus recenzijoje, komitetas kreipiasi į ŠU biblioteką ar kitą atsakingą padalinį dėl įtariamo plagiato patikrinimo; su gauta išvada supažindinamas ir studentas. Baigiamąjį darbą su recenzija (prireikus ir su išvada apie plagijavimo patikros rezultatus) komitetas, instituto padalinys pateikia Baigiamųjų darbų vertinimo komisijai. Konstatavus plagijavimo faktą, Edukologijos instituto direktoriaus teikimu ir rektoriaus įsakymu studentas išbraukiamas iš studijuojančiųjų sąrašų dėl akademinės drausmės pažeidimo.
  5. Studenas turi teisę BD viešai ginti įprastine tvarka, jei recenzentas BD įvertina nepatenkinamai.

**VII. BAIGIAMŲJŲ DARBŲ GYNIMAS**

* 1. BD ginamas studentui įvykdžius studijų programos ir studijų sutarties reikalavimus.
  2. BD vertinimo komisijos (toliau – Komisija) sudėtį, jos pirmininką siūlo programą kuruojantis komitetas, rektoriaus įsakymui Edukologijos instituto direktoriaus teikimu. Komisija sudaroma iš kompetentingų mokslininkų, praktikų profesionalų, socialinių partnerių atstovų. Kai ginami baigiamieji bakalauro darbai, Komisiją sudaro ne mažiau kaip 3 nariai, dirbantys toje studijų kryptyje. Kai ginami baigiamieji magistro darbai, Komisiją sudaro ne mažiau kaip 4 nariai. Kai ginami jungtinių studijų programų studentų BD, į Komisijos sudėtį įtraukiamas bent vienas atstovas iš kartu programą vykdančios aukštosios mokyklos. Esant galimybei, rekomenduojama, kad bent vienas Komisijos narys (paprastai – pirmininkas) būtų kitos aukštosios mokyklos, mokslo įstaigos profesorius arba docentas (vyriausiasis arba vyresnysis mokslo darbuotojas).
  3. Institutas Komisijai pateikia rektoriaus įsakymu patvirtintą studentų, ginančių BD, sąrašą, nurodant studijų programą.
  4. Komisijos posėdis yra viešas. Posėdžio metu Komisijos pirmininkas atsakingas už procedūrų laikymąsi.
  5. Pradėdamas Komisijos darbą pirmininkas supažindina studentus su rektoriaus įsakymu ir primena pagrindinius reikalavimus, kurių jie turi laikytis pristatydami ir gindami BD.
  6. BD gynimas protokoluojamas. Protokolas rašomas valstybine kalba. Tais atvejais, kai jungtinėse su užsienio aukštosiomis mokyklomis programose bendru šalių susitarimu nutariama rengti darbą anglų kalba, kai studijos vyksta pagal užsieniečių studijoms skirtas studijų programas, protokolas gali būti rašomas ir užsienio kalba; remiantis Lietuvos Respublikos valstybinės kalbos įstatymu, prie protokolo užsienio kalba pateikiamas jo vertimas į lietuvių kalbą.
  7. Gynimo metu naudojama garso ar vaizdo įrašymo aparatūra. Šie įrašai gali būti naudojami nagrinėjant apeliacijas. Studentai turi būti informuojami apie garso ar vaizdo įrašymo aparatūros naudojimą.
  8. Rekomenduojama baigiamojo bakalauro darbo pristatymui skirti 7–10 min., o baigiamojo magistro darbo pristatymui – 10–15 min. Komisijos pirmininkas turi teisę nutraukti kalbą, jei studentas viršija pristatymui skirtą laiką.
  9. Po darbo pristatymo Komisijos pirmininkas supažindina Komisiją ir studentą su vadovo atsiliepimu, recenzija ir įvardija juose nurodytus darbo privalumus ir pastebėtus trūkumus. Studentas atsako į Komisijos ir recenzento pateiktus klausimus.
  10. Komisijos nariai teikia klausimus, susijusius su BD. Tai daryti gali ir kiti Komisijos posėdžio dalyviai. Pirmininkas turi teisę leisti studentui neatsakyti į nekonkrečius, nekorektiškus arba su tema nesusijusius klausimus.
  11. Komisijos nariai žodžiu turi pareikšti, ar juos tenkina BD autoriaus atsakymai į pateiktus klausimus.

**VIII. BAIGIAMŲJŲ DARBŲ VERTINIMAS**

* 1. BD ir jo gynimas yra vertinamas galutiniu pažymiu, kuris apskaičiuojamas naudojant recenzento ir Komisijos narių įvertinimus bei atsižvelgiant į BD vadovo atsiliepimą.
     1. Bendrą BD įvertinimą sudaro: 70 proc. baigiamųjų darbų komisijos narių vertinimo, 30 proc. recenzento vertinimo.
     2. Kiekvieno komisijos nario vertinimą sudaro: BD gynimo (pristatymas ir diskusija) vertinimas – 40 proc., BD vertinimas – 60 proc.
     3. Galutinis BD pažymys apvalinamas pagal aritmetikos taisykles. Iškilus ginčams dėl vertinimo, sprendimą priima Komisijos pirmininkas.
     4. Gauti studentų įvertinimai susiejami su studijų pasiekimų lygmenimis taip: puikus studijų pasiekimų lygmuo – įvertinimai 10 (*puikiai*) ir 9 (*labai gerai*), tipinis lygmuo – įvertinimai 8 (*gerai*) ir 7 (*vidutiniškai*), slenkstinis lygmuo – įvertinimai 6 (*patenkinamai*) ir 5 (*silpnai*).
  2. BD vadovas parengia atsiliepimą apie bakalauro / magistro studijų baigiamąjį darbą užpildydamas 5 priede pateiktą formą. Recenzentas darbą vertina užpildydamas 6 arba 7 priede pateikiamą recenzijos formą.
  3. BD vadovas ir (ar) recenzentas, dirbantis Komisijoje, darbą vertina tik kaip vadovas ir (ar) recenzentas, o kaip Komisijos narys vertinimo metu nusišalina.
  4. Baigiamojo darbo struktūra iš esmės turi derėti su recenzijos formoje pateiktais vertinimo kriterijais (žr. 6 ir 7 priedus).

**Reikalaujamos baigiamųjų darbų struktūrinės dalys ir apimtys**

|  |  |  |
| --- | --- | --- |
| **Struktūrinės dalys** | **Bakalauro darbas** | **Magistro darbas** |
| **Viršelio puslapis** (žr. 3 priedą) | | |
| **Studento savarankiškumo rengiant baigiamąjį darbą, baigiamojo darbo originalumo deklaracija** (žr. 4 priedą) | | |
| **Turinio puslapis** (skyrių ir paragrafų pavadinimai, puslapiai) | | |
| **Santrauka**  Baigiamajame darbe turi būti santraukos **lietuvių** ir **viena iš pagrindinių ES kalbų** (anglų, prancūzų ar vokiečių). Santrauka – tai trumpas darbo esmės išdėstymas. Joje nurodomas **darbo pavadinimas**, **tyrimo problema**, **objektas**, **tikslas**, **uždaviniai**, **tyrimo metodai** ir **esminės išvados**. Santraukos **apimtis** – **vienas puslapis** (iki 350 žodžių). | | |
| **Įvadas** | **Temos aktualumas** | **Problema ir tyrimo aktualumas**  *Mokslinis aktualumas, naujumas*  *Socialinis aktualumas* |
| **Probleminiai klausimai** | **Hipotezė** arba **Probleminiai klausimai**,arba**Ginamieji teiginiai** |
| **Tyrimo objektas** | |
| **Tyrimo tikslas** | |
| **Uždaviniai** | |
| **Tyrimo metodai** | **Tyrimo metodologija ir metodai** |
| **Tyrimo dalyviai** arba **Respondentai** | |

|  |  |  |
| --- | --- | --- |
| **Struktūrinės dalys** | **Bakalauro darbas** | **Magistro darbas** |
| **1 skyrius** | **teorinė dalis** (Įrašyti pavadinimą.) | |
| **2 skyrius** | **EMPIRINĖ DALIS** (Įrašyti pavadinimą.) | |
| **Tyrimo metodika ir organizavimas**  **Tyrimo dalyviai** arba **Respondentai**  **Tyrimo rezultatų aptarimas / diskusija** | **Tyrimo metodologija**  **Tyrimo metodai**  **Tyrimo imtis**  **Tyrimo rezultatų aptarimas / diskusija** |
| **Išvados** | Formuluojamos | |
| **Rekomendacijos** | Gali būti formuluojamos | |
| **Literatūra** | Pateikiamas cituotos literatūros sąrašas | |
| **Priedai** | Pateikiami | |
| **BD apimtis** | **Bakalauro darbas** | **Magistro darbas** |
| 30–45 psl. (neįskaitant priedų) | 45–60 psl. (neįskaitant priedų) |

* 1. Komisijos narys, vertindamas BD, užpildo protokolą (žr. rekomenduojamą formą 8 priede), kurį atiduoda Komisijos pirmininkui. Protokolai saugomi iki apeliacijos pateikimo termino pabaigos.
  2. Komisijos posėdžio protokolą pasirašo pirmininkas ir visi Komisijos nariai. Jame įrašomas galutinis BD įvertinimas ir įrašas apie suteiktą:
     1. baigiamojo bakalauro darbo atveju – kvalifikacinį laipsnį ir (ar) profesinę kvalifikaciją;
     2. baigiamojo magistro darbo atveju – kvalifikacinį laipsnį.
  3. BD įvertinimo rezultatai pateikiami raštu kiekvienam studentui individualiai pasibaigus Komisijos posėdžiui.

**IX. APELIACIJOS DĖL BAIGIAMŲJŲ DARBŲ GYNIMO PROCEDŪRŲ PAŽEIDIMŲ IR VERTINIMO**

* 1. Jei studentas nesutinka su BD įvertinimu arba mano, kad buvo pažeistos BD gynimo procedūros, jis turi teisę ne vėliau kaip per 3 darbo dienasnuo BD įvertinimo paskelbimo dienos pateikti apeliaciją Universiteto studijų prorektoriui.
  2. Apeliacijos nagrinėjamos remiantis *Šiaulių universiteto studijų apeliacijų nuostatais*.
  3. Studentui, kuris neapgynė BD, toliau vadovauja tas pats BD vadovas arba išimties atveju, pateikus argumentuotą prašymą studijų programą kuruojančiam komiteto pirmininkui, vadovas gali būti keičiamas.

**X. BAIGIAMŲJŲ DARBŲ GYNIMO ATIDĖJIMAS**

* 1. Studentams dėl ligos ar kitų svarbių priežasčių rektorius gali atidėti baigiamųjų darbų gynimą, bet ne ilgiau kaip 2 mėnesiams, skaičiuojant nuo sesijos pabaigos (neįskaičiuojant atostogų).
  2. BD, kuris buvo neigiamai įvertintas viešame Komisijos posėdyje, studento prašymu gali būti rengiamas iš naujo (studijų dalyko kartojimas ir darbo gynimas) ne anksčiau kaip kitą semestrą. Remiantis *Šiaulių universiteto akademinių skolų likvidavimo, atsiskaitymų atidėjimo, egzaminų perlaikymo geresniam pažymiui tvarkos aprašu* prašymas kartoti baigiamąjį darbą pateikiamas rektoriaus varduEdukologijos instituto direktoriui ne vėliau kaip per 5 darbo dienas: 1)nuo neigiamo įvertinimo patvirtinimo; 2) po Apeliacinės komisijos nutarimo paskelbimo; 3) nuo mokslo metų pradžios, jeigu buvo išbrauktas iš studentų sąrašų; 4) komitetui sutikus nuo paskutinio semestro pradžios, jeigu studentas buvo atsiskaitęs už baigiamojo bakalauro darbo dalį ankstesniame semestre; 5) komitetui sutikus nuo paskutinio semestro pradžios, jeigu studentas buvo atsiskaitęs už baigiamojo magistro darbo rengimą ankstesniais semestrais.

**XI. BAIGIAMOSIOS NUOSTATOS**

* 1. Reglamentas įsigalioja patvirtinus jį Šiaulių universiteto studijų prorektoriaus potvarkiu, kuris parengiamas remiantis Socialinių mokslų, verslo ir vadybos studijų programų vertinimo komiteto posėdžio protokolu.
  2. Reglamentas gali būti keičiamas, koreguojamas Socialinių mokslų, verslo ir vadybos studijų programų vertinimo komiteto teikimu ir Šiaulių universiteto studijų prorektoriaus potvarkiu.